CELEX: 32013D0293
Language: hu
Date: 2013-06-18 00:00:00
Title: A Tanács 2013/293/KKBP végrehajtási határozata ( 2013. június 18. ) a Bissau-guineai Köztársaság békéjét, biztonságát és stabilitását veszélyeztető egyes személyekkel, szervezetekkel és szervekkel szembeni korlátozó intézkedésekről szóló 2012/285/KKBP határozat végrehajtásáról

19.6.2013   
            
            
               HU
            
            
               Az Európai Unió Hivatalos Lapja
            
            
               L 167/39
            
         A TANÁCS 2013/293/KKBP VÉGREHAJTÁSI HATÁROZATA
   (2013. június 18.)
   a Bissau-guineai Köztársaság békéjét, biztonságát és stabilitását veszélyeztető egyes személyekkel, szervezetekkel és szervekkel szembeni korlátozó intézkedésekről szóló 2012/285/KKBP határozat végrehajtásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre,
   tekintettel a Bissau-guineai Köztársaság békéjét, biztonságát és stabilitását veszélyeztető egyes személyekkel, szervezetekkel és szervekkel szembeni korlátozó intézkedésekről szóló, 2012. május 31-i 2012/285/KKBP tanácsi határozatra (1) és különösen annak 3. cikke (1) bekezdésére, valamint 5. cikke (2) bekezdésére,
   mivel:
   
               (1)
            
            
               A Tanács 2012. május 31-én elfogadta a 2012/285/KKBP határozatot.
            
         
               (2)
            
            
               A Tanács teljes körűen felülvizsgálta a 2012/285/KKBP határozat II. és III. mellékletében szereplő azon személyek jegyzékét, akikre a határozat 1. cikke (1) bekezdésének b) pontja, 2. cikkének (1) bekezdése és 2. cikkének (2) bekezdése vonatkozik. A Tanács arra a következtetésre jutott, hogy a 2012/285/KKBP határozat II. és III. mellékletében felsorolt személyeknek a továbbiakban is a határozatban foglalt különös korlátozó intézkedések hatálya alá kell tartozniuk.
            
         
               (3)
            
            
               Az Egyesült Nemzetek Biztonsági Tanácsának 2048 (2012) sz. határozata alapján létrehozott bizottsága 2013. március 20-án frissítette a 2048 (2012) sz. határozat értelmében utazási tilalommal szankcionált egy személlyel kapcsolatos információkat.
            
         
               (4)
            
            
               A 2012/285/KKBP határozat I. és III. mellékletében e személlyel kapcsolatban szereplő bejegyzéseket ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2012/285/KKBP határozat I. és III. melléklete az e határozat mellékletében meghatározottak szerint módosul.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Luxembourgban, 2013. június 18-án.
      
         
            a Tanács részéről
         
         
            az elnök
         
         P. HOGAN
      
   
   
      (1)  HL L 142., 2012.6.1., 36. o.
   
      MELLÉKLET
      Az alábbi személyre vonatkozó, a 2012/285/KKBP határozat I. és III. mellékletében szereplő bejegyzések helyébe az alábbi bejegyzések lépnek:
      
         
                     Név
                  
                  
                     Azonosító információ
                     (születési idő és hely, útlevél/személyazonosító igazolvány száma stb.)
                  
                  
                     Indokolás
                  
                  
                     A jegyzékbe vétel dátuma
                  
               
                     „Idrissa DJALÓ őrnagy
                  
                  
                     Állampolgárság: bissau-guineai
                     Születési idő: 1954. december 18.
                     Hivatalos beosztás: a vezérkari főnök, majd ezt követően az ezredes protokolláris tanácsadója és a fegyveres erők parancsnoksága protokollszolgálatának vezetője
                     Útlevél: AAISO40158
                     Kiállítás dátuma: 2012.10.2.
                     Kiállítás helye: Bissau-Guinea
                     Lejárat dátuma: 2015.10.2.
                  
                  
                     A 2012. április 12-i államcsínyt magára vállaló »katonai vezetés« kapcsolattartó személye és egyik legaktívabb tagja. Ő volt az egyik első katonatiszt, aki azzal, hogy aláírta a »katonai vezetés« egyik első közleményét (5. sz. közlemény, 2012. április 13.), nyilvánosan elismerte kötődését ahhoz. Djaló őrnagy része a katonai hírszerzésnek is.
                  
                  
                     2012.7.18.”